
Lietuvos Respublikos Vyriausybė

NUTARIMAS
DĖL LIETUVOS RESPUBLIKOS VYRIAUSYBĖS 2013 M. KOVO 20 D. NUTARIMO NR. 239 „DĖL VIDUTINIO DARBO UŽMOKESČIO IR GAUTOS LIGOS IŠMOKOS
SKIRTUMO KOMPENSAVIMO VIDAUS TARNYBOS SISTEMOS, PATAISOS, LIETUVOS RESPUBLIKOS SPECIALIŲJŲ TYRIMŲ TARNYBOS, ŽVALGYBOS PAREIGŪNAMS, KURIE TAPO LAIKINAI NEDARBINGI DĖL TARNYBINIŲ PAREIGŲ ATLIKIMO ARBA KURIŲ LAIKINASIS NEDARBINGUMAS SUSIJĘS SU TARNYBINIŲ PAREIGŲ ATLIKIMU, IR PROFESINĖS KARO TARNYBOS KARIAMS, TAIP PAT KARIAMS SAVANORIAMS, KITIEMS AKTYVIOJO REZERVO KARIAMS, PARENGTOJO REZERVO KARIAMS, PAŠAUKTIEMS Į PRATYBAS, MOKYMUS AR VYKDYTI TARNYBOS UŽDUOČIŲ, KURIE TAPO LAIKINAI NEDARBINGI DĖL TARNYBINIŲ PAREIGŲ ATLIKIMO“ PAKEITIMO

2018 m.                     d. Nr. 
Vilnius

Lietuvos Respublikos Vyriausybė nutaria:
1. Pakeisti Lietuvos Respublikos Vyriausybės 2013 m. kovo 20 d. nutarimą Nr. 239 „Dėl vidutinio darbo užmokesčio ir gautos ligos išmokos skirtumo kompensavimo vidaus tarnybos sistemos, pataisos, Lietuvos Respublikos specialiųjų tyrimų tarnybos, žvalgybos pareigūnams, kurie tapo laikinai nedarbingi dėl tarnybinių pareigų atlikimo arba kurių laikinasis nedarbingumas susijęs su tarnybinių pareigų atlikimu, ir profesinės karo tarnybos kariams, taip pat kariams savanoriams, kitiems aktyviojo rezervo kariams, parengtojo rezervo kariams, pašauktiems į pratybas, mokymus ar vykdyti tarnybos užduočių, kurie tapo laikinai nedarbingi dėl tarnybinių pareigų atlikimo“: 
1.1. Pakeisti pavadinimą ir jį išdėstyti taip:

„DĖL VIDUTINIO DARBO UŽMOKESČIO IR GAUTOS LIGOS IŠMOKOS
SKIRTUMO KOMPENSAVIMO VIDAUS TARNYBOS SISTEMOS, PATAISOS, LIETUVOS RESPUBLIKOS SPECIALIŲJŲ TYRIMŲ TARNYBOS, ŽVALGYBOS PAREIGŪNAMS, KURIE TAPO LAIKINAI NEDARBINGI DĖL TARNYBINIŲ PAREIGŲ ATLIKIMO ARBA KURIŲ LAIKINASIS NEDARBINGUMAS SUSIJĘS SU TARNYBINIŲ PAREIGŲ ATLIKIMU, IR PROFESINĖS KARO TARNYBOS KARIAMS, TAIP PAT KARIAMS SAVANORIAMS, KITIEMS AKTYVIOJO REZERVO KARIAMS, PARENGTOJO REZERVO KARIAMS, PAŠAUKTIEMS Į PRATYBAS, MOKYMUS AR VYKDYTI TARNYBOS UŽDUOČIŲ, KURIE TAPO LAIKINAI NEDARBINGI DĖL TARNYBINIŲ PAREIGŲ ATLIKIMO“


1.2. Pakeisti preambulę ir ją išdėstyti taip:
„Vadovaudamasi Lietuvos Respublikos vidaus tarnybos statuto 57 66 straipsnio 4 dalimi, Tarnybos Kalėjimų departamente prie Lietuvos Respublikos teisingumo ministerijos statuto 50 straipsniu, Lietuvos Respublikos specialiųjų tyrimų tarnybos įstatymo 61 straipsnio 2 dalimi, Lietuvos Respublikos žvalgybos įstatymo 64 straipsnio 7 8 dalimi ir Lietuvos Respublikos krašto apsaugos sistemos organizavimo ir karo tarnybos įstatymo 68 straipsnio 2 dalimi, Lietuvos Respublikos Vyriausybė nutaria:“
1.3. Pakeisti 1 punktą ir jį išdėstyti taip:
„1. Vidutinio darbo užmokesčio ir gautos ligos išmokos skirtumas vidaus tarnybos sistemos, pataisos, Lietuvos Respublikos specialiųjų tyrimų tarnybos ir žvalgybos pareigūnams (toliau – pareigūnas), profesinės karo tarnybos kariams, taip pat kariams savanoriams, kitiems aktyviojo rezervo kariams, parengtojo rezervo kariams, pašauktiems į pratybas, mokymus ar vykdyti tarnybos užduočių (toliau – karys), kompensuojamas, kai pareigūnai tampa laikinai nedarbingi dėl tarnybinių pareigų atlikimo arba jų laikinasis nedarbingumas susijęs su tarnybinių pareigų atlikimu, kai kariai tampa laikinai nedarbingi dėl tarnybinių pareigų atlikimo (kai pareigūnai ar kariai tampa laikinai nedarbingi ne dėl nelaimingo atsitikimo tarnyboje, nelaimingo atsitikimo pakeliui į tarnybą ar iš tarnybos).“
1.4. Pakeisti 2 punktą ir jį išdėstyti taip:
„2. Pareigūnas ar karys prašymą skirti vidutinio jo darbo užmokesčio ir gautos ligos išmokos skirtumo kompensaciją (toliau – prašymas) per 3 darbo dienas nuo laikinojo nedarbingumo pabaigos pateikia vidaus reikalų statutinės įstaigos, Kalėjimų departamento prie Lietuvos Respublikos teisingumo ministerijos ir jam pavaldžių įstaigų, Lietuvos Respublikos specialiųjų tyrimų tarnybos, žvalgybos institucijos, kurioje tarnauja pareigūnas, ar krašto apsaugos sistemos institucijos, kurioje tarnauja karys (toliau – įstaiga, kurioje tarnauja pareigūnas ar karys), vadovui (krašto apsaugos sistemoje – įstaigos, kurioje tarnauja karys, vadovui ar jo įgaliotam asmeniui) (toliau – vadovas), apie tai informuodamas savo tiesioginį vadovą. Prie prašymo pridedami dokumentai, galintys patvirtinti laikinojo nedarbingumo ryšį su tarnybinių pareigų atlikimu, arba jų kopijos. Jeigu tokių dokumentų nėra, pareigūnas ar karys prašyme nurodo aplinkybes, pagrindžiančias laikinojo nedarbingumo ryšį su tarnybinių pareigų atlikimu.“
1.5. Pakeisti 6 punkto pirmąją pastraipą ir ją išdėstyti taip:
„6. Vidaus reikalų statutinės Statutinės įstaigos, Lietuvos Respublikos specialiųjų tyrimų tarnybos, Kalėjimų departamento prie Lietuvos Respublikos teisingumo ministerijos ir jam pavaldžių įstaigų vadovų sudaryta komisija prireikus savo darbe pasitelkia Lietuvos Respublikos vidaus reikalų ministerijos Medicinos centro Centrinės medicinos ekspertizės komisijos atstovą (atstovus).“ 

